Diari Oficial de la Generalitat Valenciana


Sumari del DOGV 8337, del 12-07-2018 (2018/6864)

Extracte de la Resolució de 6 de juliol de 2018, del director de l'Agència Valenciana de Foment i Garantia Agrària, per la qual es convoquen les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8337

Data del DOGV
:   12-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6864


Data del document
:   12-07-2018

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 6 de juliol de 2018, del director de l'Agència Valenciana de Foment i Garantia Agrària, per la qual es convoquen les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020. [2018/6864]  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions   
http://www.pap.minhap.gob.es/bdnstrans/index  
  
Primer. Finalitat  
La finalitat de les ajudes és el suport per a la realització d'operacions d'acord amb l'estratègia de desenvolupament local participatiu dels grups d'acció local LEADER 2014-2020, en l'àmbit territorial de la Comunitat Valenciana, de conformitat amb les disposicions aplicables a l'ajuda al desenvolupament rural a través del Fons Europeu Agrícola de Desenvolupament Rural (FEADER) i al Programa de desenvolupament rural de la Comunitat Valenciana 2014-2020.  
  
Segon. Beneficiaris  
Podran ser persones beneficiàries de les ajudes els promotors de les inversions que a continuació es detallen:  
a) Les persones físiques o jurídiques de caràcter privat, les agrupacions sense personalitat jurídica i les persones de dret públic de base associativa privada;  
b) Les entitats de dret públic de caràcter local o comarcal: ajuntaments, mancomunitats i entitats locals menors, així com les societats o associacions de dret privat formades majoritàriament per persones de dret públic o que disposen de la majoria de drets de vot o de la capacitat efectiva de decisió;  
c) Els grups d'acció local.  
  
Tercer. Bases reguladores  
Ordre 13/2018, de 10 d'abril, de 2018, de la Conselleria d'Agricultura, Medi Ambient, Canvi Climàtic i Desenvolupament Rural per la qual s'estableixen les bases reguladores de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020 (DOGV 8278, 20.04.2018).  
  
Quart. Import  
Import màxim de la convocatòria: 50.000,00 euros en 2018, 8.950.000,00 euros en 2019 i 2.000.000,00 euros en 2020.  
  
Cinqué. Termini de presentació de sol·licituds   
Començarà a comptar des de l'endemà de la publicació en el DOGV de la resolució i de l'extracte d'aquesta i finalitzarà el 04.09.2018.